Title: กฎสำนักนายกรัฐมนตรี ออกตามความในพระราชบัญญัติเครื่องแบบข้าราชการฝ่ายพลเรือน พ.ศ. 2478 (ฉบับที่ 17)

กฎสำนักนายกรัฐมนตรี
ออกตามความในพระราชบัญญัติ
เครื่องแบบข้าราชการฝ่ายพลเรือน
พุทธศักราช
๒๔๗๘
(ฉะบับที่
๑๗)[๑]

อาศัยอำนาจตามความในมาตรา ๗
แห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘
นายกรัฐมนตรีออกกฎไว้ ดังต่อไปนี้

ให้ยกเลิกความข้อ ๒ (๖) ในกฎสำนักนายกรัฐมนตรีออกตามความในมาตรา
๗ แห่งพระราชบัญญัติเครื่องแบบข้าราชการฝ่ายพลเรือน (ฉบับที่ ๑๔) ลงวันที่ ๒๖
พฤศจิกายน พุทธศักราช ๒๔๘๓ และให้ใช้ความต่อไปนี้แทน
(๖) เครื่องหมายสังกัด ทำด้วยโลหะโปร่งชุบหรือกะไหล่ทอง
ไม่มีขอบขนาดสูง ๒ เซนติเมตร กลัดที่คอเสื้อตอนหน้าทั้งสองข้าง
เป็นรูปเครื่องหมายสังกัด ดังต่อไปนี้
สำนักนายกรัฐมนตรี                   รูปตราคชสีห์ราชสีห์รักษารัฐธรรมนูญ
กระทรวงการคลัง                      รูปตราปักษาวายุภักษ์
กระทรวงการต่างประเทศ             รูปตราบัวแก้ว
กระทรวงการเศรษฐกิจ                รูปตราพระวิสสุกรรม
กระทรวงเกษตราธิการ                รูปตราพระพิรุณทรงนาค
กระทรวงคมนาคม                     รูปตราพระรามทรงรถ
กระทรวงมหาดไทย                    รูปตราราชสีห์
กระทรวงยุตติธรรม                    รูปตราพระดุลพ่าห์
กระทรวงศึกษาธิการ                  รูปตราเสมาธรรมจักร
สำนักพระราชวัง
และสำนักงาน
ราชเลขานุการในพระองค์             รูปตรามหามงกุฎ
และอุณาโลม
สำนักงานเลขาธิการ
สภาผู้แทนราษฎร                     รูปตรารัฐธรรมนูญประดิษฐ์ฐานบนพาน
๒ ชั้น

กฎให้ไว้ ณ วันที่ ๑๘ ตุลาคม พุทธศักราช ๒๔๘๔
พิบูลสงคราม
นายกรัฐมนตรี

โชติกานต์/ปรับปรุง
๑๑ กุมภาพันธ์ ๒๕๖๓

อรญา/ตรวจ
๔ พฤษภาคม ๒๕๖๓

[๑] ราชกิจจานุเบกษา เล่ม ๕๘/ตอนที่ -/หน้า ๑๔๙๐/๒๘ ตุลาคม ๒๔๘๔